Տարաս Ստեպանենկո

Տարաս Ստեպանենկո (, ), ուկրաինացի պրոֆեսիոնալ ֆուտբոլիստ։ Ներկայումս հանդես է գալիս Շախտյոր Դոնեցկի և Ուկրաինայի ազգային հավաքականի կազմում։ Խաղում է հենակետային կիսապաշտպանի դիրքում։

Ակումբային կարիերա

Մետալուրգ Զապորոժիե 
Իր պրոֆեսիոնալ կարիերան Ստեպանենկոն սկսել է Մետալուրգ Զապորոժիեում 2007 թվականին։ Իր դեբյուտը նշել է 2007 թվականի մարտի 4-ին՝ Դինամո Կիևի դեմ խաղում։ Իր առաջին գոլը ակումբի կազմում խփեց 2007 թվականի հուլիսի 21-ին՝ Կրիվբասի դեմ խաղում։ Մետալուրգի կազմում Ստեպանենկոն անցկացրեց 4 մրցաշրջան՝ մասնակցելով 81 խաղի և դառնալով 1 գոլի հեղինակ։

Շախտյոր Դոնեցկ 
2010 թվականի մայիսի 11-ին Ստեպանենկոն 5 տարվա պայմանագիր կնքեց Շախտյոր Դոնեցկի հետ։ Իր դեբյուտը նշեց 2010 թվականի հուլիսի 4-ին՝ Տավրիայի դեմ Ուկրաինայի սուպերգավաթի խաղում։ Իր առաջին գոլը խփեց 2010 թվականի նոյեմբերի 23-ին՝ Չեմպիոնների Լիգայի Պարտիզան Բելգրադի դեմ խաղում։ Իր առաջին մրցաշրջանում Ստեպանենկոն Շախտյորի հետ տրեբլ նվաճեց՝ հաղթելով Ուկրաինայի առաջնությունը, Ուկրաինայի գավաթը և Ուկրաինայի սուպերգավաթը։

2015 թվականի մայիսի 18-ին Ստեպանենկոն 5 տարով երկարաձգեց իր պայմանագիրը Շախտյորի հետ։ 2017 թվականին երկարաձգեց պայմանագիրը մինչև 2022 թվականը։

Միջազգային կարիերա 
Ստեպանենկոն եղել է Ուկրաինայի մինչև 21 տարեկանների հավաքականի ավագը և այդ թիմի կազմում խաղադաշտ է դուրս եկել 22 անգամ։

2010 թվականի նոյեմբերի 17-ին Ստեպանենկոն իր դեբյուտը նշեց Ուկրաինայի ազգային հավաքականի կազմում՝ Շվեյցարիայի դեմ ընկերական խաղում։ Իր առաջին հանդիպումը մեկնարկային կազմում անցկացրեց 2011 թվականի փետրվարի 8-ին՝ Ռումինիայի դեմ խաղում։ Իր առաջին գոլը խփեց 2014 թվականի մայիսի 22-ին՝ Նիգերի դեմ ընկերական խաղում։ Ուկրաինայի հավաքականի կազմում Ստեպանենկոն մասնակցեց Եվրո 2016-ին՝ դաշտ դուրս գալով բոլոր 3 խաղերում, սակայն Ուկրաինան զբաղեցրեց վերջին հորիզոնականը իր խմբում՝ հավաքելով 0 միավոր։

Հակամարտություն Յարմոլենկոյի հետ 
2015 թվականի հոկտեմբերին Անդրեյ Յարմոլենկոն կոպիտ սահանկում կատարեց Ստեպանենկոյի դեմ պայքարում, որը համարյա կոտրեց Ստեպանենկոյի ոտքը։ Խաղից հետո նրանք հաշտվեցին և փոխանակվեցին մարզաշապիկներով, սակայն դրանից հետո Յարմոլենկոն Դինամո Կիևի երկրպագուներին ողջունելուց գցեց Ստեպանենկոյի մարզաշապիկը գետնին։ 2016 թվականի մայիսի 1-ին՝ Դինամո Կիևի դեմ խաղում գոլը տոնելու ժամանակ Ստեպանենկոն գնաց Դինամոյի երկրպագուների մոտ և համբուրեց Շախտյորի զինանշանը։ Սկսվեց ծեծկռտուք, որի ժամանակ Յարմոլենկոն հարվածեց և գցեց Ստեպանենկոյին գետնին։ Ծեծկռտուքից հետո մրցավարը 3 կարմիր քարտ ցույց տվեց՝ ուղիղ կարմիր քարտ Յարմոլենկոյին ու Ալեքսանդր Կուչերին և երկրորդ դեղին քարտ Ստեպանենկոյին։

Կարիերայի վիճակագրություն

Ակումբային կարիերա 
2018 թվականի մարտի 16-ի դրությամբ

Միջազգային վիճակագրություն 
2018 թվականի մարտի 16-ի դրությամբ

Միջազգային գոլեր

Նվաճումներ

Ակումբային

Շախտյոր 
 Ուկրաինայի առաջնություն․ 2010-11, 2011-12, 2012-13, 2013-14, 2016-17
 Ուկրաինայի գավաթ․ 2010-11, 2011-12, 2012-13, 2015-16, 2016-17
 Ուկրաինայի սուպերգավաթ․ 2010-11, 2011-12, 2012-13, 2013-14, 2015-16

Ծանոթագրություններ

Արտաքին հղումներ 

 Ստեպանենկոյի պաշտոնական Ինստագրամի էջը
 Ստեպանենկոն transfermarkt-ում
 Ստեպանենկոն soccerbase.com-ում
 Ստեպանենկոն WhoScored.com կայքում
 Ստեպանենկոն Շախտյորի պաշտոնական կայքում
 Ստեպանենկոն ՖԻՖԱ-ի պաշտոնական կայքում 
 Ստեպանենկոն ՈՒԵՖԱ-ի պաշտոնական կայքում

Ֆուտբոլի կիսապաշտպաններ
Ուկրաինացի ֆուտբոլիստներ
Ուկրաինայի հավաքականի ֆուտբոլիստներ
Մետալուրգ Զապորոժիեի ֆուտբոլիստներ
Շախտյոր Դոնեցկի ֆուտբոլիստներ
ՈՒԵՖԱ Եվրո 2016-ի ֆուտբոլիստներ
ՈՒԵՖԱ Եվրո 2020-ի ֆուտբոլիստներ